หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 376

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

รู้จักกับฟีเจอร์ใหม่ใน PHP 5

หลังจากที่ PHP 5
ออกมาได้พอสมควรแล้ว
บางคนอาจจะยังไม่รู้ว่ามีฟีเจอร์เด็ดอะไรเพิ่มเติมขึ้นมาบ้าง
จะ Upgrade ไปใช้ PHP 5 ดีไหม
บทความนี้จะช่วยให้คุณตัดสินใจได้ง่ายขึ้น
PHP 5
มีการปรับปรุงความสามารถเพิ่มเติมขึ้นมาจาก PHP 4 มากมาย
ในหัวข้อนี้ผมจะกล่าวถึงฟีเจอร์สำคัญหลัก ๆ
ที่เพิ่มเติมขึ้นมาใน PHP 5 ดังนี้

1.
ความสามารถทางด้าน OOP (Object-Oriented Programming)
ความสามารถทางด้านการเขียนโปรแกรมเชิงวัตถุหรือ OOP
ได้มีมาตั้งแต่ PHP 3 แล้ว และได้ปรับปรุงต่อเนื่องมาจนถึง
PHP 4 แต่ความสามารถทางด้าน OOP ใน PHP 4
นั้นยังไม่สมบูรณ์นักและยังขาดฟีเจอร์ที่สำคัญในหลายด้าน
เช่น การประกาศ Constructors และ Destructors
การกำหนดขอบเขตของตัวแปรและเมธอดเป็น public, protected,
private เป็นต้น โดยใน PHP 5 ได้ปรับปรุงความสามารถทางด้าน
OOP ให้สมบูรณ์ขึ้น ทำให้โปรแกรมเมอร์สามารถเขียน PHP
โดยใช้หลักการของ OOP ได้อย่างสมบูรณ์แบบ

2. เพิ่ม
MySQLi Extension MySQL
นั้นเป็นระบบจัดการฐานข้อมูลที่ได้รับความนิยมในการนำมาพัฒนา
Web Application ร่วมกับ PHP มานาน โดยใน MySQL เวอร์ชัน
4.1 และเวอร์ชัน 5 ได้เพิ่มเติมฟีเจอร์ที่สำคัญมากมาย เช่น
Prepared statement การเชื่อมต่อฐานข้อมูลโดยใช้ SSL
การใช้ Multi-query, Transaction เป็นต้น ดังนั้น PHP 5
จึงได้มีการเพิ่ม MySQL Extention ขึ้นมาใหม่โดยใช้ชื่อว่า
MySQLi ซึ่งจะช่วยให้เราสามารถนำฟีเจอร์ใหม่ ๆ ของ MySQL
ออกมาใช้ได้อย่างเต็มที่

3. ผนวก SQLite ไว้ใน PHP
แม้ว่า MySQL
จะเป็นระบบจัดการฐานข้อมูลที่ได้รับความนิยมและนำมาใช้ร่วมกับ
PHP มากที่สุด แต่ใน PHP 5 นั้นได้ผนวกรวมเอา SQLite
ซึ่งเป็นระบบจัดการฐานข้อมูลขนาดเล็กเข้าไว้ด้วย
โดยที่ผู้ใช้ไม่ต้องติดตั้งระบบจัดการฐานข้อมูลเพิ่มเติมก็สามารถเขียนโปรแกรม
PHP เพื่อติดต่อกับฐานข้อมูลได้เลย
ซึ่งช่วยอำนวยความสะดวกในการเขียนโปรแกรมได้มากทีเดียว

4. สนับสนุน XML และ SOAP อย่างเต็มประสิทธิภาพ ใน
PHP 5 มีการปรับปรุงความสามารถของ XML
เพิ่มเติมโดยจะมีไลบรารี libxml2
ซึ่งเป็นไลบรารีมาตรฐานที่ PHP ใช้ติดต่อกับ XML
นอกจากนี้ยังปรับปรุงและเพิ่มเติมในส่วนของ DOM(Document
Object Model), XSLT (Extensible Stylesheet Language
Transformations) และ SimpleXML
โดยการออกแบบให้สามารถทำงานร่วมกับ XML ได้ดียิ่งขึ้น
นอกจากนี้ใน PHP 5 ยังสนับสนุน SOAP
ซึ่งเป็นส่วนประกอบสำคัญในการพัฒนาเว็บเซอร์วิส

5.
การตรวจจับและจัดการข้อผิดพลาด ใน PHP 5
มีการพัฒนาระบบตรวจจับและจัดการข้อผิดพลาดขึ้นมา เรียกว่า
exception handling ซึ่งจะคล้ายกับที่มีในภาษา Java และ
C++
ซึ่งจะช่วยอำนวยความสะดวกและเพิ่มประสิทธิภาพในการตรวจสอบและจัดการข้อผิดพลาดที่อาจจะเกิดขึ้นในการรันโปรแกรมได้

6.
เพิ่ม Iterator Iterator ใน PHP 5 เป็นการใช้คำสั่ง
foreach ในการวนลูปร่วมกับข้อมูลชนิดต่าง ๆ ได้หลายชนิด
ไม่ว่าจะเป็นอ็อบเจ็กต์ต่าง ๆ เอกสาร XML
โครงสร้างไดเรกทอรี่หรือผลลัพธ์จากการ query ฐานข้อมูล
เป็นต้น

เป็นอย่างไรกันบ้างครับกับฟีเจอร์ใหม่ ๆ
ของ PHP 5
คงทำให้ผู้อ่านเห็นภาพรวมที่ชัดเจนขึ้นและหลายคนอาจจะอยากทดลองใช้กันบ้างแล้ว
ซึ่ง นอกจากฟีเจอร์หลัก ๆ ทั้ง 6
ข้อที่ผมได้อธิบายไว้ข้างต้น PHP 5
ยังมีฟีเจอร์ที่เพิ่มเติมขึ้นใหม่อีกมากมายที่ยังไม่ได้อธิบายไว้
ณ ที่นี้ เช่น การใช้ส่วนขยายเพิ่มเติม Tidy
เพื่อให้มั่นใจได้ว่าผลลัพธ์ที่แสดงออกมานั้นอยู่รูปแบบของ
HTML หรือ XHTML ที่ถูกต้อง
การจัดการหน่วยความจำที่ดีขึ้นรวมไปถึงการปรับปรุงและแก้ไขข้อผิดพลาดเดิมใน
PHP 4 อีกหลายจุดให้ดียิ่งขึ้น
ซึ่งผู้อ่านสามารถดูรายละเอียดที่เพิ่มเติมขึ้นมาทั้งหมดได้ที่
http://th.php.net/manual/en/migration5.php
และ http://www.php.net/ChangeLog-5.php

ทิปจาก
http://www.siamdev.com/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting